open-index/open-wikipedia-markdown huggingface dataset:
Gradle

**Gradle** è nu sistema di autumazzioni di sviluppu open source basatu ncapu l'idèi di Apache Ant e Apache Maven, ca prisenta nu linguaggiu spicìficu dû duminiu (DSL) che introduce un domain-specific language (DSL) basatu supra Groovy, ô postu dâ modalità XML usata di Apache Maven pi dichiarari la cunfigurazzioni dû pruggettu. 

Li script Gradle ponnu èssiri eseguiti direttamenti, ô cuntrariu dî difinizziuna di pruggetti Apache Maven (pom.xml).

A diffirenza di Apache Maven, ca difinisci lu ciclu vitali di nu prucessu, e Apache Ant, unni l'ùrdini dî compiti (chiamati target) è ditirminatu dî dipinnenzi (*depends on*), Gradle usa nu gràficu aciclicu dirittu (DAG) pi ditirminari l'ùrdini unni li prucessi ponnu èssiri eseguiti.

## Noti


## Bibliografia
*
Panthera onca

**Panthera onca** (Linnaeus, 1758) è un Felidae dû gèniri Panthera diffusu ê Mèrichi. È u terzu Felidae cchiù grossu, doppu dâ tigri e dû liuni, ma u cchiù granni di tuttu u cuntinenti miricanu.

'N sicilianu si usa u nomu **giaguaru**, pi via taliana, ma ca putissi èssiri fàcili u nomu ufficiali pi st'armalu.

## Discrizzioni
Àvi u pilu di culuri ca ponnu variari dû gialinu ô marrò-russignu, cummigghiatu di macchi nìvuri a furma di rusiḍḍa. Certi simplari ponnu èssiri tutti nìvuri (milanìsimu) unni i macchi si vìdinu 'n contraluci. 

È assai rubbustu e forti. U so muzzicuni è accussì putenti ca po rùmpiri chî denti a scorcia dî pisciacozzi.

## Distribbuzzioni
Na vota, si putìa truvari dû sud dî Stati Uniti nzinu a l'Argintina. Accamora, sta speci campa sulu ntê furesti di l'Amazzonia e quarchi autra banna dâ Mèrica dû Sud. Prifirisci i furesti ma si po adattari macari vòscura spani e ê margi.

## Caccia e Dieta
Pridaturi sulitariu, addifenni viulentu u so tirritoriu di caccia. S'attiva suprattuttu â scurata e câ notti. I so predi vannu dî pisci nzinu ê tapiri, cumprinnennu circa 85 speci di predi ca ponnu èssiri manciati di stu Felidae. Sapennu natari bonu, si jetta 'n acqua e abbuḍḍa puru pi manciàrisi caimani e autri armali di ciumi.
Acquariu

N**'acquariu** è un cuntinituri chinu d'acqua ca si usa pi mittìricci chianti e armali nun tirrestri. Nta l'acquari, l'appassiunati di acquariufilìa, ci ponnu mèttiri pisci, mmirtibbrati, anfibbi e rèttili acquatici. 

Di sòlitu, i matiriali di custruzzioni sunnu u vitru o plexiglas. U primu è cchiù risisitenti ê sgaggiatini, mentri u sicunnu ê botti, puru si si sgaggia cchiù fàcili. 

L'acquari varìanu assai pi grannizzi, passanu di chiḍḍi chiamati "nanu-acquari" di picca litri, nzinu a l'acquari pùbblici ca ponnu cuntèniri miliuna di litri d'acqua

## Storia
Robert Warington, chìmicu, ntô 1850 scammintau ca mittennu chianti pi prudùciri ussìgginu, era pussìbbili mantèniri n'ecusistema puru cu l'armali ḍḍa intra. Phili Henry Gosse ntô 1853 allura armau u primu acquariu pùbblicu, scrivènnuci macari un manuali, e di tannu a curtura di l'acquariufilìa si spannìu.
Armali di cumpagnìa

Cu **armali di cumpagnìa** si ntenni n'armali ca campa nzèmmula ê cristiani senza ca veni usatu pû travagghiu o pi manciarisillu. L'armali di cumpagnìa cchiù canusciuti sunnu sicuru cani e jatti, ma cci su' macari aceḍḍi, pisci, rusicanti e rèttili. 

Ntê Pajisi punintini, cani e jatti sunnu cchiù pupulari, ma nta autri curturi, ponnu èssiri prifiruti autri armali.

## Storia
L'armali tinuti nzèmmula ê cristiani è na cosa assai antica e già migghiara d'anni fa i lupiforu allatinati p'addivintari cani. Si sapi chî rumani e l'eggizziani chiancìanu i so cani quannu murìanu e ci dàvanu noma (assai particulari pinzari ca nta l'Anticu Eggittu, i noma propi avìanu un valuri màggicu forti).

Ma è ntô XIX sèculu, ntô pirìudu vitturianu, ca a pràtica di l'armali di cumpagnia pigghiau a mpigna muderna, câ criazzioni di club e ammustratini. 

## Binifici pâ saluti
Aviri n'armali di cumpagnìa porta assai binifici pâ saluti, sia ô patruni ca a l'armali stissu. Pû primu, s'àvi vistu comu tèniri n'armalu fa calari u stress e a prissioni sanguigna, ammigghiurari l'umuri e scanzari diprissioni e sulità. Àvi ora mai tanti anni ca a pet therapy (o *zootirapìa*) veni pratticata ntê spitali e ajuta i vicchiareḍḍi a nun càdiri sutta a dimenza e i genti cu disabbilità a stari megghiu. 

Macari l'armali ànnu binifici grazzi ê curi dî patruna e adunca n'armalu â casa campa sicuru cchiù 'ssai di unu sarbaggiu o abbannunatu. 

## Speci
I speci ca foru allatinati e ca ora sunnu usati pâ cumpagnìa sunnu tanti. Comu già dittu supra, i cchiù famusi sunnu sicuru i cani e i jatti, cu tutti i razzi diversi chi nasceru. Autri armali assai diffusi sunnu chiḍḍi d'acquariu, comu i pisci russi e i tartucheḍḍi. Ancora assai antica è a tradizzioni d'âceḍḍi ntâ jaggia, comu canari, cardiḍḍi e pappajaḍḍi. Pigghiaru piḍḍu di tanti anni puru cunigghia e surci, accussì comu ê rizzi. Appoi cci sunnu l'armali chiḍḍi cunzidirati esòtici, comu i taràntuli, i scursuna e autri rèttili.
Felidae

***Felidae*** (FISCHER VON WALDHEIM, 1817 ) sunnu na famigghia di mammìfiri di l'òrdini dî Carnivora.

Stu gruppu cumprenni du' suttafamigghi: li Panterinae (liuni, tigri, liupardu, giaguaru) e li Felinae (ghipardu, puma, linci, jattu dumesticu ). Li Felidae sunnu la famigghia cu l'abbitùdini carnìvuri cchiù stritti di tuttu l'òrdini. Lu cchiù canusciutu ntra chisti è lu jattu (suttaspeci *Felis silvestris catus*), ca addivintau n'armalu allatinatu migghiara d'anni arreri. Lu so parenti cchiù vicinu, lu jattu sarbaggiu, campa ancora ntê vuschi di l'Europa, di l'Asia e di l'Africa, puru si la distruzzioni di l'habitat arridducìu la so purtata . Cci sunnu cuntraversi supra â classificazzioni dû jattu dumesticu comu na speci diversa rispettu ô jattu sarbaggiu.

Li tèrmini "jatti granni" (o panterini) sunnu usati puru pi nnicari chiddi ca appartèninu ô gèniri *Panthera* e "jatti nichi" ô gèniri *Felis* (rapprisintatu 'n chinu dû jattu). Sti du' gruppa parissi ca sunnu assai sìmili nta tanti aspetti, ma pû veru sunnu diversi nun sulu nta li grannizzi: la megghiu diffirenza è ca *li felini nichi*, ca ànnu n'ossu chiamatu jòidi ntâ basi dâ lingua,  ma nun ponnu ; ô cuntrariu, *li jatti granni*, ca ànnu cartilàggini flissìbbili ô postu di l'ossu, ponnu runguliari ma no 'n sicutanza. N'autra diffirenza è ca la vavareḍḍa dî *jatti nichi* àvi nu tagghiu virticali, mentri *li jatti granni* tènninu a aviri tagghi uvali o tunni. Com'è-è, cci sunnu eccizziuna: Panthera uncia, pi diri, è classificatu ntra li *jatti granni*, ma nun rungulìa e si nùtrica mentri è aggiuccatu comu *li jatti* *nichi* .

Lu Felidae cchiù granni è la tigri dâ Sibberia (Panthera tigris altaica), ca po agghicari a 325 kg, mentri lu cchiù nicu è Prionailurus rubiginosus, ca pisa mmeci ô màssimu 1,6 kg.

Nta stu gruppu cc'è puru la suttafamigghia estinta di li Machairodontinae, comu a *[[Smilodon]],* ammintuvati pî denti a furma di sciàbbula.

## Evuluzzioni e Classificazzioni
Li primi Felidae nisceru ô largu ammeri 30 miliuna d'anni arreri, partennu d'armali sìmili ê Viverridae. 

Ô munnu accamora si cùntanu 46 speci di Felidae, tutti cu n'antinatu cumuni ca campau 'n Asia na 10ina di miliuna d'anni arrè e di cca si spannìu a tutti li cuntinenti.
Giorgiu de Chiricu

**Giorgiu de Chiricu** (Volos, 10 di giugnettu 1888 - Roma, 20 di nuvèmmiru 1978) fu nu pitturi Italianu, nasciutu 'n Grecia.

De Chiricu fu lu criaturi dâ pittura metafìsica, ca nfluinzau appoi lu surrialismu. Li sò òpiri cchiù abbanniati hannu immàggini di sonnu, pupulati di balconi rumàntici, ùmmiri, manichini, treni e pruspittivi illòggici. Succissivamenti, fici parti dû muvimentu surrialista nzinu ô 1926.

Cû tempu, s'alluntanau di l'arti muderna, studiau li tècnichi di pittura tradizziunali, e 'n sècutu travagghiau ntê stili niuclàssici e niubaròcchi, rivisitannu li temi metafìsici dî sò primi òpiri.

Catigurìa:Nasciuti ntô 1888
Catigurìa:Muruti ntô 1978
Catigurìa:Pittura taliani
Netflix

**Netflix** (pronuncia siciliana e calabbrisi: *Nettiflicchisi*) è 'na società statunitensi di distribuzioni streaming via internetti di film, serie televisive e altri cuntinuti di 'ntrattenimentu a pagamentu.
Fu funnata da Reed Hastings e Marc Randolph u 29 agosto 1997 a Scotts Valley, in California.
Netflix nascìu comu azzienda di noleggiu DVD e videoggiochi, e poi si convertìu online.
Copacabana

**Copacabana** è 'nu quartieri 'dda Zzona Suddi da città di Rio de Janeiro in Brasile, nota pa' sua praja sabbiosa lunga circa 6 chilometri. È una dî quattru posti idintificati pi ospitari li Jochi Ulìmpici estivi dû 2016, nzèmmula a Deodoro, Barra da Tijuca e Maracanã.
Barry White

**Barry White**, natu **Barrance Eugene Carter** (Galveston, 12 settembri 1944 – Los Angeles, 4 lugghiu 2003), fui un cantauturi, polistrumentista, arranciaturi e produttori discograficu statunitensi.
Cèlebbe pa' sua voci profonda, White è unu de' più nnoti da musica disco.
Quadriviu

Lu **quadriviu** ('n latinu, *quadrivium*, littirarmenti "quattru maneri"), 'n èbbica mediuevali, nnicava, nzèmmula a lu triviu, l'aducazzioni sculàstica di l'arti libbirali, priparatoria ô nzignamentu dâ tiuluggìa e dâ filusufìa.
Lu quadriviu cumprinnìa l'aritmetica, l'astronomia, a geometria e a musica.
Triviu

Lu **triviu** ('n latinu *trivium*), 'n èbbica mediuevali, nnicava ô stissu tempu tri arti libbirali e lu sò nzignamentu.
È cumprimintari a lu quadriviu.
Lu triviu cumprinnìa 'a dialettica, 'a grammatica e 'a retorica.
Biancumanciari

**Lu biancumanciari** o **manciari jancu** è nu duci tipicu inseritu nnâ lista di produtti agrualimintari tradizziunali taliani (PAT) dû Ministeru dî Pulìtichi Agrìculi, Alimintari e Furistali (Mipaaf). È na priparazzioni a basi di latti e zùccaru diffusa nta tutta l’Italia, suprattuttu ‘n Sicilia e ‘n Sardigna. 'N passatu era na culazioni populari e pòvira, manciata specialmenti da picurari.

## Nomu
Lu bbiancumanciari, canusciutu 'n talianu comu *biancomangiare,* 'n francisi *blanc-manger*, 'n catalanu *menjar blanc* o 'n passatu *blanche manageri*, *balmagier*, *bramagére*, e 'n sardu *papai-biancu*, diriva lu sò nomu dû culuri jancu dî sò principali ingridienti: latti e/o mennuli macinati.

## Storia
Già era diffusu nnâ tutta l’Europa nnâ cucina mediuevali. Ntê primi libbra di ricetti, lu bbiancumanciari era salatu e cuntinìa petti di jaddina o di capuni, mennuli, latti e lardu. La ricetta addivintò pupulari puru nta l’epoca rinascimentali, quannu lu bbiancumanciari era cunsumatu duranti li banchetti e priparatu usannu carni janca o pisci e, assai prubbabbirmenti, usannu quantitati abbunnanti di zùccaru.

La ricetta è ripurtata di Pellegrino Artusi ntô so abbanniatu libbru *Scienza ntâ cucina e l'arti di manciari beni*.

## Varianti
Ntâ l'Italia è tìpicu dâ Sicilia,'n particulari di l'antica contea di Muòrica e ntê cullini dî Platani, ma è assai diffusu macari ntâ vaddi d'Aosta. Di sòlitu la priparazzioni cumporta l'usu dû latti, mentri chiḍḍa mudicana è priparata cû latti di mennula. Ntâ varianti dê cullini di Platani c'è l'usu di l'amidu di furmentu e di scorcia di limuni oltri o cocciu di vanigghia, accussì d'aviri nu duci cchiù liggìeru datu la sustituzzioni dâ farina cu l'amidu di furmentu e cu retrogustu di limuni. La ricetta rausana cumprenni puru lu limuni, la cannedda e lu meli ibbleu. Oltri â virsioni duci ci sunnu macari certi virsioni salati.

## Noti


## Talìa puru
* Cassata

Catigurìa:Cucina
Catigurìa:Cucina siciliana
Catigurìa:Cosi duci
Sardi a beccaficu

Li **sardi a beccaficu** sunnu na priparazzioni di sardi tìpica dâ gastrunomia siciliana, 'n particulari di Palermu, Missina e Catania. È nu piattu ricanusciutu ufficiarmenti e inseritu ntâ lista dî produtti agrualimintari tradizziunali taliani (PAT) dû Ministeru dî Pulìtichi Agrìculi, Alimintari e Furistali (Mipaaf).

## Caratteristichi
La ricetta si tratta di priparari li sardi cotti arrutulati ntâ na misculanza di muddica, agghiu tritatu, pitrusinu tritatu, passula, nuci di pignu, sali, pipi spezzi e ogghiu d'oliva. Lu piattu apparteni â tradizzioni populari e s'attrova spissu 'n vìnnita ntê friggiturii dî mircati palirmitani - comu la Vucciria - ma puru a Missina, Tràpani, Girgenti, Catania e ntê vari cumuni dî pruvinci rilativi. Li sardi a beccaficu sunnu cunsidirati nu secunnu piattu ma sunnu macari sirvuti comu antipastu riccu suprattuttu ntê pranzi cirimoniali.

## Storia
Lu nomu dû piattu veni dî beccafichi, aceddi dâ famigghia de Silvidi. Ntô passatu li nòbbili siciliani li cunzumàvanu, doppu avìrili cacciati, e inchiuti cu li sò stissi viscera e intistina. Lu piattu era gustusu ma inavvicinabili ê genti comu nu beni di lussu. Li viddani siciliani pirciò s'gnegnarunu cu li materi primi ca si putìanu permettiri, vali a diri li sardi. Pi imitari l'inchitura di viscera si dicidìu di usari a muddica, li nuci di pignu e picca autru. 

## Talia puru

* Masculini

## Noti


## Lijami di fora
* 
* Sarde a beccafico con finocchietto selvatico, uvetta e pinoli   Blog Rosso Fragola
* 

Catigurìa:Cucina siciliana
Storia dâ Sardigna

La **storia dâ Sardigna** riguarda l'abbinimenti stòrici rilativi a l'ìsula di Sardigna.

Situata ntô Meditirràniu uccidintali, la Sardigna fu nu postu di sbarcu pupulari di l'alba dâ civiltà pi chiḍḍi ca navigavunu di nu latu dô Meditirràniu a l'autru 'n circata di matiriali primi e novi punti di vendita cummirciali.

Riccu di matiriali primi e di acqua, lu sò tirritoriu havi sempri favuritu la pupulazzioni e la stituzzioni di nzidiamenti nutèvuli Accussì, ntâ tutta la sò mill'anni di storia, l'ìsula ha pututu sfruttari sia la sò nsularità ca la sò pusizzioni stratèggica, comu postu essinziali ntâ riti di strati antichi.

Ntô patrimoniu stòricu e culturali dâ Sardigna ci sunnu abbunnanti tistimunianzi culturali ndìggini, ma macari li nfruenzi e li prisenzi dî maiuri putenzi culuniali. Rifiriènnusi ê vicissitudini storichi ca nfluenzaru l'isula, lu storicu miricanu John Day difinìu la Sardigna comu "una dê cchiù antichi dipinnenzi culuniali dô munnu".

Secunnu na tesi cuntruversa dô studiusu Giovanni Lilliu, la storia sarda fu sempri caratterizzata di chiḍḍa ca iḍḍu difinìu comu la "risistenza custanti sarda", cioè la risistenza di mill'anni cunnutta di l'isulani contra li novi mmasura; ntê pirìudi 'n cui foru nfruinzati dî maiuri putenzi culuniali, secunnu l'archiòlugu, lu tissutu di "Sardità" o "Sarditudini", oppuru lu cumplessu di usanzi, mintalitati e tradizzioni di l'ètnia sarda, avissi fu prisirvatu ntê sèculi dê pupulazzioni Barbagia ca li trasmitteru nzinu ê jorna nostri.

## Noti


Catigurìa:Sardigna
Catigurìa:Storia d'Italia
Accipitriformes

**Accipitriformes** (VIEILLOT 1816) sunnu n'òrdini d'aceḍḍi rapini diurni. 

## Anatumìa
Di sòlitu sunnu armali bastanti granni, ca ùsanu u pizzu ncurbatu e forti pi strazzari a carni dî predi. I granfi, abbestra dî vuturi, sunnu ncruccati e puntuti pi tèniri ferma a preda. Pizzu e granfi ànnu macari u còmpitu d'ammazzari l'armali pridatu prima mi sû màncianu. 

A vista di Accipitriformes è assai sbiluppata.

## Ripruduzzioni
A majurìa di Accipitriformes sunnu munògami. Quannu custruìscinu u nidu, spissu u ùsanu tutti l'anni pi cuvari e crìsciri i puḍḍicini. I nidi vennu parati nta l'àrbuli o ntê timpi.

## Dieta
Tutti Accipitriformes sunnu carnìvuri e màncianu mammìfiri, autri aceḍḍi, rèttili, pisci, nzetti e ntô casu dî vuturi, carogni. 

## Tassunumìa
Accipitriformes àvi quattru famigghia arricanusciuti

* **[[Accipitridae]]**, unni cci su' cchiù speci, comu àculi, vuturi, nigghi etc.;
* **[[Aculoccia di mari|Pandionidae]]**, cu na sula speci (Pandion haliaetus) o forsi dui; spicializzati ntâ cattura dî pisci;
* **[[Sagittariidae]]**, cu na sula speci (Sagittarius serpentarius) ca si nùtrica di rèttili, suprattuttu scursuna, ca trova caminannu 'n terra;
* **[[Cathartidae]]**, i vuturi dû Novu Munnu.

St'ùrtima famigghia àvi statu classificata diversi voti e ancora, certi autura e scinziati , pènzanu ca s'avìssiru a mèttiri nta n'òrdini so, dittu *[[Cathartiformes]]*. Ànnu statu misu, ntô passatu, puru nta l'òrdine Ciconiiformes.

Nzinu ô 2008, Falconiformes e Accipitriformes èranu misi ntô stissu òrdini, ma appoi, anàlisi ginètichi, fìciru addunari i scinziati ca i primi èranu cchiù mparintati cu Psittaciformes e Passeriformes ca cu Accipitriformes.

## Habitat
Accipitriformes si tròvanu a tutti banni, tutti i cuntinenti (livannu l'Antàrtidi) e tutti l'habitat: dî muntagni ô disertu, dî chianizzi ê riggiuni friddi.
Cervinu (CE)

thumb|300px|Chiesia dâ matri â grazzia a Cervinu.
Cervinu (CE) è nu cumuni dâ pruvincia di Caserta. Havi na pupulazzioni di  5'016 abbitanti. 
 
Catigurìa:Cumuni dâ pruvincia di Caserta
Elon Musk

**Elon Musk** (Pretoria, 28 di giugnu 1971) è n’imprinnituri, ncigneri e ‘nvinturi sudafricanu naturalizzatu statunitensi. Canusciutu pû sò rolu di funnaturi e amministraturi ecunòmicu di nummarusi azzienni ‘nnovativi ntô sitturi ticnolùggicu, è lu funnaturi di SpaceX, na cumpagnia spazziali privata ca rivuluzziunau lu sitturi ariuspazziali cû lanciu di razzi riutilizzabbili e chi si fissa lu scopu di rènniri pussìbbili la culunizzazzioni di Marti. È macari lu CEO di Tesla, nu produtturi di màchini elèttrichi e nnovaturi di l'energìa sustinìbbili. Musk participau macari â criazzioni di àutri cumpagnìi comu Neuralink (didicata â neurotecnuluggìa), The Boring Company (ca pruggetta tunnel pî trasporti urbani), e cuntribbuìu â nascita di PayPal e OpenAI. È puru lu patruni di X (Twitter).

Arricanusciutu comu unu dî principali visionari tecnulòggici dû nostru tempu, Musk è canusciutu pû sò approcciu audaci e la sò visioni a longu tèrmini, ca lu purtau a cuncintràrisi ncapu a pruggetti ambizziusi comu la ntiligginza artificiali e l'enirgìa sulari. Nustanti li sò pusizzioni cuntruversi e li cuntraversî pùbbrichi, Musk arricuogghìu na ricchìzza enormi e addivintau una dî pirsuni cchiù ricchi dû munnu (a cchiù ricca nto 2024). Lu sò travàgghiu infruenzàu prufunnamenti l'evoluzzioni dî trasporti, l'esplorazzioni spazziali e la sustinibbilità ambientali.

Musk, Elon
Musk, Elon
Ararat

Lu munti **Ararat** è situatu nti l'Anatolia urientali, ntâ Turchia, ô cunfini cu l'Armenia. A 5.137 metri supra lu liveddu dû mari, è la muntagna cchiù àuta dâ Turchia. La sò prisenza maistusa ispirau miti, liggenni e òpiri littirari, e la sò cunnissioni bìbblica lu renni nu locu di granni significatu riliggiusu. Secunnu la tradizzioni bibblica, fu supra lu munti Ararat ca l'arca di Noè si firmau doppu lu granni diluviu. Sta cunnissioni sacra attirau pilligrini e studiusi pi sèculi.

Giograficamenti, lu munti Ararat è nu vurcanu estintu, cumpostu di dui coni principali: Ararat granni e Ararat nicu. Lu clima dâ zona è duru, cu nivi pirenni ntâ summità, e li pennici sunnu cummigghiati di viggitazzioni muntagnusa. La muntagna è famusa macari pâ sò biudiversità e li sfidi chi poni a l'alpinisti, ca p'agghicari â summità hannu a affrontari cunnizzioni diffìcili.

Catigurìa:Turchìa
Catigurìa:Armenia
Olivieru Toscani

**Olivieru Toscani** (Milanu 28 di frivaru 1942 – Cecina 13 di jinnaru 2025) fu unu dî fotografi taliani cchiù canusciuti 'ntirnazziunalmenti. Canusciutu pâ sò capacità di sfidari li cunvinzioni e affruntari li prubblemi suciali e pulìtichi attraversu l'immaggini. Nasciutu a Milanu ntô 1942, Toscani appi fama principalmenti grazzi ô sò travagghiu pô marchiu di moda Benetton ntâ l'anni '80 e '90, unni criàu campagni pubbricitarìi pruvucanti e visivamenti mpurtanti. Li sò immàggini spissu trattunu di prubblemi cumplessi comu la razza, la riliggiuni, la sissualità e la guerra, sullivannu discussioni e riflissioni ntô pùbbricu.

Lu sò approcciu innovativu â fotografia rivuluzziunàu lu munnu dâ pubblicità, facennu di l'immaggini nu strumentu putenti pâ cumunicazzioni suciali. Toscani travagghiàu puru comu diritturi d'arti e fotugrafu pi diversi rivisti e campagni ntirnazziunali. Cu nu stili direttu e crudu, arriniscìu a catturari l'essenza dî rialtà spissu ammucciati, mittennu l'ènfasi supra la diversità e l'umanità. Lu sò cuntribbutu ô munnu dâ fotografia lu stabbilìu comu icòna dû sitturi, capaci di cumminari l'arti e lu missaggiu suciali nta na manera ùnica.

Toscani, Olivieru
Toscani, Olivieru
Toscani, Olivieru
Ignazziu La Russa

**Ignazziu La Russa** (Paternò, 18 di frivaru 1947) n'òmunu pulìticu talianu. 

Accuminzau la sò carrera pulitica ntô Muvimentu Suciali Italianu, storicu partitu dâ dritta. Fu membru di loncu tempu dû partitu di dritta Allianza Nazziunali, e appoi dî Fratelli d'Italia, di cui fu unu dî funnaturi. La sò carrera pulìtica è carattirizzata di nu mpignu forti pi pusizzioni cunzirvaturi, nazziunalisti e suvrani. Fu ministru dâ Difisa ntô cuvernu di Silviu Berlusconi dû 2008 ô 2011 e appi nummarusi roli istituzziunali. 

Ntô 2022 fu eliggiutu Prisidenti dû Senatu, nu rolu ca lu misi ô centru dâ scena pulìtica nazziunali. 

La Russa è canusciutu pi lu sò stili direttu e pusizzioni pulìtichi spissu cuntruversi, spiciarmenti supra li quistioni liati â sicurizza, â mmigrazzioni e â mimoria stòrica dû fascismu.

La Russa, Ignazziu
Emanueli Macalusu

**Emanueli Macalusu** (Caltanissetta 21 di marzu 1924 – Roma 19 di jinnaru 2021) fu n'impurtanti òmunu pulìticu, sinnacalista e giurnalista talianu, pirsunaggiu di primu pianu dû Partitu Cumunista Talianu (PCI). 

S'avvicinau a la pulìtica ancora picciottu, trasennu ntô PCI all'èbbica dâ Risistenza. 

Fu tra li prutagunisti dâ battagghia pî diritti dî travagghiatura, travagghiannu pi longu tempu ntâ CGIL e cummattennu pi migghiurari li cunnizzioni dî cuntadini e dî minatura siciliani. Diputatu pi diversi liggislaturi, fu macari diritturi di L'Unità e di Il Riformista, unni esprimìu sempri lu sò pinzeru crìticu e nnipinnenti. 

Macalusu è ricurdatu pî sò pusizzioni mudirati ô nternu dû PCI, rapprisintannu l'ala rifurmista e dialugu dû partitu. Nun abbannunau mai lu dibattitu pulìticu e culturali, cuntinuannu a scrìviri nzinu a l'ùrtimi anni dâ sò vita Arresta na fiura chiavi pi capiri la storia dâ sinistra italiana ntô vintèsimu sèculu.

Macalusu, Emanueli
Macalusu, Emanueli
Macalusu, Emanueli
Ciaurrina

Â **ciaurrina**, autri nomi **ciaurina** o **giaurrina**, è 'nu pruduttu alimintari (duci), tipicu di la cucina siciliana.

Si tratta di 'nâ caramella rializzata dâ miscela caura di dui suli 'ngridienti meli e zuccuru, secunnu tradizzioni travagghiata a manu, stirandula su n'attrezzu chiuvato finu a quannu quagghia, si cristallizza e 'ndurisci.

## Uriggini
Priparazzioni certamenti di dirivazzioni arabba, origgini finora non cittificata da documentazzioni scritta cetta, lucalizzata e rializzata principalmenti in Sicilia, in modu particulari da artiggiani dulceri e pasticceri a Baccialona Pizzaottu 'ppâ festa dû santu patronu: San Bastianu. 'Ppî cuntaminazzioni giugrafica â priparazzioni è diffusa puru 'ntâ pruvincia di Riggiu e nummirusi autri lucalità calabbrisi.

## 'Ngridienti
Â ricetta e â priparazzioni 'rrivaru finu a nuàutri di ginirazzioni in ginirazzioni divintandu parti dû patrimoniu culturali dû tirritoriu. Meli, megghiu si di produzzioni lucali, zuccuru, nâ 'nticchia  d'ogghiu d'aliva virgini quantu basta ppî stenniri e rifriddari û 'mpastu, n'autru tantu 'ppâ  lubbrificazzioni dî mani dû stiraturi e, sulu urtimamenti, culuranti ppî 'na prisintazzioni spiziusa e variupinta, sunnu i suli cumpunenti 'ppî la 'cchiù disiata, 'mmancabbili e irrinunciabbili gulusa squisitizza di passìu dâ festa.

'Ppi quantu riguarda û gustu pigghia pedi l'abbitudini di aromatizzari û composto, tra i sapuri vannu û gustu tradizzionali, fragula, cannella, pistacchiu, arancia, cioccolattu, azzurru puffu.

## Priparazzioni
Â miscela meli e zuccuru si fa vùgghiri finu a fari sciogghiri i grani. Û compostu vugghiutu 'ppâ 'rrifriddari veni virsatu supra 'na supirfici di màmmuru 'nsivata da un velu d'ogghiu, e sparsu assài voti usannu spàtuli e poi cumpattatu 'ppî rènnirilu travagghiabbili a manu. Â tulliranza e â cumpitenza dû mastru articianu stabilisciuno û mumentu quandu la pasta veni trasfiruta supra û caratteristicu supportu rivistutu di banda stagnata, unni veni stirata, ghicata e righicata ripetutamenti supra nû finu spuntuni di metallu chiamatu "*û ghiovu di San Bastianu*". Î vari fasi dû stiramentu e l'allongamentu a manu dâ miscela di meli arricordunu â misa in tinsioni di l'arcu ppi scuccari î frècci, nâ chiara allusioni ô primu martiriu dô bimartiri fattu 'ppî trafittura di frècci fitti a ricciu.

## Talìa puru

* Cucina siciliana

## 'Mmaggini



File: Ciaurrina (Barcellona Pozzo di Gotto) 20 01 2025 11.jpg|*Ciaurrina*
File: Ciaurrina (Barcellona Pozzo di Gotto) 20 01 2025 14.jpg|*Ciaurrina*
File: Ciaurrina (Barcellona Pozzo di Gotto) 20 01 2025 16.jpg|*Ciaurrina*
File: Ciaurrina (Barcellona Pozzo di Gotto) 20 01 2025 17.jpg|*Ciaurrina*
File: Ciaurrina (Barcellona Pozzo di Gotto) 20 01 2025 18.jpg|*Ciaurrina*



Catigurìa:Cucina siciliana
Catigurìa:Cosi duci
Gérard Depardieu

**Gerard Depardieu** (Châteauroux  27 di dicèmmiru 1948) è n'atturi e prudutturi  francisi.  Cunsidiratu unu dî cchiù granni interpretri dû cinima francisi, ricitàu nna cchiù di 170 pillìculi, ca vannu di gèniri diversi, dâ cummedia ô tiatru. Abbusscau fama ntirnazziunali cu film comu *Cyrano de Bergerac* (1990), pi cui ricivìu lu premiu César comu megghiu atturi. Ntô corsu dâ sò carrera travagghiàu cu riggista di fama munniali comu François Truffaut, Jean-Luc Godard e Peter Weir. Lu sò stili, carattirizzatu di na granni prisenza scènica e di na prufunna ntinsità emutiva, lu fici addivintari n'icona dû cìnima munniali. Sparti di chissu, Depardieu appi na carrera musicali e tiatrali, cullabburannu cu nummarusi artisti. Nunustanti lu sò successu, la sò vita privata e li sò pusizzioni pulìtichi suscitàru spissu pulèmichi. Ntô 2013, acquisìu la cittadinanza russa pi prutèstari contra li pulìtichi fiscali francisi.

Cchiù ricintimenti ha statu uggettu di accusi ntô quatru dû muvumentu mee too.

Depardieu, Gérard
Depardieu, Gérard
Navi pùnica di Marsala

La **navi pùnica di Marsala** è na navi attruvata ntô 1971 vicinu ô Capu Boeu, vicinu a Marsala 'n Sicilia. È di lu III sèculu a.C., eggh'è nu rilittu ùnicu, attribbujutu â flotta cartagginisi ntricata ntâ prima guerra punica contra a Roma. 

Custruiuta di pinu e cerza, la navi havi nu disegnu lèggiu e viloci, idiali pê manuvri militari. Capaci ca fu affunnatu  duranti la battagghia di l'Egadi (241 a.C.), chi sinnau la scunfitta di Cartaggini. La scuperta cunsintiu di studiari li tècnichi di custruzzioni navali pùnica, rivilannu n'àutu liveddu di artiggianatu. Accamora, li resti sunnu espunuti ô museu archiulòggicu di Baglio Anselmi di Marsala, nzèmmula a manufatti ritruvati comu anfuri e strumenti di navi. La navi rapprisenta na tistimunianza eccizziunali dâ storia marittima e militari di l'anticu Meditirràniu.

Catigurìa:Archioluggìa
catigurìa:Storia
Smartphone

Nu **smartphone** (lit. "tilèfunu ntilliggenti") è nu tilèfunu mòbbili cu capacità di calculu, mimoria di massa e cunnissioni di dati assai cchiù avanzati rispettu ê primi tilèfuni cellulari di la fini dû sèculu scursu. Dutati di machina fotugràfica, di nu schermu a culura di diminsioni ca varianu n ginirali di 4 a 6 pollici, lu funzionamentu è basatu supra nu sistema upirativu mubbili.

Catigurìa:Ticnoluggìa
Civiltà uccidintali

Pi **civiltà uccidintali** (puru **Occidenti** o **sucità uccidintali** o **munnu uccidintali**) ntennimu, a sicunna dô pirìudu stòricu, la civiltà rilativa a n'aria giugrafìca e culturali ca cumprenni cchiù o menu l'Europa e, nta nu sensu cchiù ampiu, tutti chiḍḍi europei e non- Paisi europei chi prisèntanu tratti culturali, ecunòmici, cummirciali o pulìtici cumuni, attribbuìbbili ô munnu e suprattuttu ê principi filusòfici dû munnu grecu-rumanu-cristianu-rinascimintali-illuminista.

Catigurìa:Cultura uccidintali
Abu l-Abbas Khalil ibn Ishaq ibn Werd

**Abu l-Abbas Khalil ibn Ishaq ibn Werd** fu cuvirnaturi fatimita dâ Sicilia tra lu 937 e lu 944. Sutta di iddu, fu custruiuta la Kalsa, ca addivintau lu centru di l'attività dû cuvernu. la sedi di l'emiri e di l'uffici amminsitrativi.

## Noti

* AA.VV. L'arte Siculo-Normanna, Kalos, 2007.

catigurìa:Storia siciliana
Bagni di Cifalà Diana

Lu cumplessu munumintali dî **Bagni di Cifalà Diana** (canusciutu macari comu **Termi Àrabbi**) è n'ex bagnu tirmali. S'attrova a circa 2 km a nord-nord-est dû cumuni di Cifalà Diana ntâ citati mitrupulitana di Palermu. Lu cumplessu architittònicu s'attrova ê pedi dô munti Chiarastella, vicinu a nu spurtu rucciusu di unni na vota scurrìa na surgenti d'acqua cauda. 

L'urìggini dê termi s'havi a fissari â fini dâ duminazzioni àrabba 'n Sicilia.

Catigurìa:Archioluggìa
El Paso

**El Paso** è na cità miricana di lu statu dû Texas. Havi na pupulazzioni di circa 680000 abbitanti.

S'attrova â fruntera cô Messicu, spartuta di la cità missicana di Ciudad Juárez dû ciumi Rio Grande. 

Catigurìa:Stati Uniti
Avraam Norov

**Avraam Sergueïevitch Norov** (1795 - 1869) fu n'ufficiali militari, critturi, òmunu puliticu russu. Fu ministru di l'istruzzioni pùbbrica di lu mpiru russu dû 7 di aprili 1853 ô 23 di marzu 1858.

## Carrera militari
Avraam Norov accuminzau la sò carrera militari cu la guerra tra la Russia e la Francia di Napuliuni. Ristau firutu n cummattimentu.

## Carrera comu scritturi

Dutatu di na struzzioni di liveddu àutu, doppu la fini dâ sò carrera militari, si didicau ê viagghi pi scupriri la storia e la giografìa di l'Europa, nti la tradizzioni dû Grand Tour. Fu auturi di nu libbru *Viagghiu n Sicilia* ca scrissi ntô 1828.  Pi lu sò viagghiu n Sicilia si fici accumpagnari di nu pitturi russu ca abbitava a Roma, Fedor Matveev, assai cchiù anzianu di iddu. Li llustrazzioni di Matveev sirveru pô libbru di Norov, ca ni cunteni n certu nùmmuru.

## Noti

Norov, A., *Viaggio in Sicilia nel 1822*, 1828.

Norov, Avraam
Fedor Matveev

**Fedor Matveev** (1758 - 1826) fu nu pitturi russu canusciutu pî sò paisaggi clàssici. Nasciutu a San Pietruburgu, studiau ntâ l'Accademia Mpiriali d'Arti, unni sviluppau nu stili nfruinzatu dâ tradizzioni europea, 'n particulari dî pitturi italiani dû XVIII sèculu. Passau tanti anni 'n Italia, suprattuttu a Roma, unni assorbi li nfluenzi dû classicismu e dû rumanticismu.

Li sò òpiri, caratterizzati di n'attinzioni minuzziusa ê dittagghi naturali e di na cumpusizzioni equilibbrata, celebbrunu la biddizza idiali dâ natura. Li paisaggi di Matveev spissu raffiguranu visti italiani, cu cieli chiari, muntagni majestusi e ruvini antichi bagnati di luci d'oru. Tra li sò òpiri cchiù canusciuti sceni chi rapprisèntanu la campagna rumana e napulitana.

Ntô 1822 ncuntrau Avraam Norov, nu riccu militari e ntillittuali russu. Dicisiru di visitari la Sicilia, di unni Matveev pittiau diversi paisaggi ca si ponnu taliari ntô libbru ca Norov pubbricau quarchi annu addoppu.

Arricanusciutu comu unu di l'espunenti principali dâ pittura paesaggistica russa, Matveev arricivìu assài prèmii duranti la sò carrera. Nustanti menu canusciutu di l'autri pitturi dô tempu, lu so contribbutu â pittura dê paisaggi lassau n'impressioni duratura ntâ l'arti russa. Doppu la sò morti, li sò òpiri cuntinuaru a èssiri apprizzati pi l'armunìa e la biddizza clàssica. Nu quatru ca arrapprisenta na viduta dâ Sicilia, è espunutu â Galliria Tretiakov a Mosca.

Matveev, Fedor
Matveev, Fedor
Jannik Sinner

**Jannik Sinner** (San Candidu 16 di austu dû 2001) è nu jucaturi di tennis talianu ca appi prestu fama ntirnazziunali grazzi ô sò talentu e â sò ditirminazzioni. Nasciutu n Trintinu Àutu Adigi, Sinner accuminciò a jucari ô tennis di picciottu, prima di didicàrisi cumpritamenti ô sport, abbannunannu lu sò ntiressi pô sci. La sò carrera appi forza a cuminciari dô 2018, quannu accuminciàu mi cumpari ntô circùitu ATP.

Sinner si distinguìu pâ sò velocità, lu sò putenti backhand e la sò granni capacità di colpiri la palla cu pricisiuni. Ntô 2020, vincìu lu sò primu tìtulu ATP a Sofia, a appena 19 anni, dimustrannu subbitu ca putìa cumpètiri cchî megghiu dû munnu. Fu puru lu  jucaturi di tennis talianu cchiù picciottu a arrivari ê quarti di finali di Wimbledon ntô 2021, turneu ca appoi vinciu ntô 2025.

Sinner vinciu 3 turnei dû Granni Slam.

Sinner, Jannik
Sinner, Jannik
Sinner, Jannik
Sinner, Jannik
Maria Missina

**Maria Missina** (Palermu 14 di marzu 1887 – Pistoia 19 di jinnaru 1944) fu na scrittrici siciliana li cui temi eranu lijati â cunnizzioni fimminili ntâ sucitati isulana tra lu XIX e lu Vintèsimu sèculu.

## Biografìa
Nasciuta a Palermu, vissi nta vari cità siciliani a causa dû travagghiu di sò patri, ispitturi scolàsticu. Di quannu era picciottu si ntirissau â littiratura e accuminzau a scrìviri cunti e rumanzi. Currispunnìu cu Giuvanni Verga, ca l'incuraggiava e l'aiutava a pubbricari li sò òpiri.

Nta l'anni '20 si trasfirìu a Pistoia, ma la sò vita fu sinnata di malatìi: la sclerosi multipla prugrissivamenti la custrincìu a èssiri immobbili. Nunustanti chistu, cuntinuau a scrìviri nzinu a l'anni '30 dû '900, quannu li sò òpiri cuminciaru a essiri scurdati. Sulu nti l'anni '80 la sò pruduzzioni fu riscuperta, grazzi ô ntiressi di crìtici comu Liunardu Sciascia e di casi editrici comu Selleriu.

## Temi dî sò òpiri
Maria Missina discrivi cu nu stili sobbriu e rialìsticu lu munnu dî fìmmini siciliani, spissu uppressi di na sucitati patriarcali e chiusa. Li sò prutagunisti sunnu spissu fìmmini giòvini suffucati dî cunvinziuni suciali e custritti a matrimoni arrangiati o na vita di sacrificiu.

## Òpiri principali
* *La casa nel vicolo* (1921) - Rumanzu ca cunta la storia dî fimmini oppressi dî règuli rìggidi dâ famìgghia e dâ sucitati.
* *Li pausi dâ vita* (1918) - Na raccolta di storii curti ca esplora lu tema dâ sulitudini e dâ dimissioni fimminili.
* *L'amuri negatu*  (1928) - N'òpira unni lu tema dû matrimòniu furzatu e l'amuri non ricivutu è cintrali.
* *Piccoli gorghi*  (1918) – Storî di fimmini siciliani 'ntrappulati ntê cunvinzioni suciali.

Missina, Maria
Missina, Maria
Missina, Maria
SpaceX

**SpaceX** (**Space Exploration Technologies Corp.**) è n'agginzia spazziali privata. 
## Storia
Fu funnata ntê miricana funnata ntô 2002 di Elon Musk cu l'obbiettivu di ridùciri lu costu dî viaggi ntô spazziu e rènniri pussìbbili la culunizzazzioni di Marti. SpaceX, cu sedi a Hawthorne, California, è canusciuta pi sviluppari lu razzu Falcon 9 ca si po riutilizzari e la càpsula Dragon, usata pi traspuratri l'equipaggi di la Stazzioni Spazziali Ntirnazziunali (ISS). Ntô 2020, SpaceX fici la storia lanciannu lu primu volu cu n’equipaggiu umanu (Crew Dragon) ‘n cullabburazzioni câ NASA. SpaceX è macari rispunzàbbili dâ criazzioni di Starlink, na custiddazzioni di satèlliti pi furniri internet glubbali.

## Sviluppu
La cumpagnia sta sviluppannu puru lu Starship, na navi spazziali pruggittata pi missiuna distinati a dabbanna di la luna e ca cunta supra la basi di lanciu a Boca Chica pi la sò nfrastruttura loggistica. La NASA cunta supra la Starship pi arriturnari ntâ luna â fini di l'anni '20. Elon Musk addichiara spissu ca cu lu Starship cunta di iri supra Marti versu la mità di l'anni '30.

Catigurìa:Spazziu
Giusippina Turrisi Colonna

**Giusippina Turrisi Colonna** (Palermu, 2 di aprili 1822 - 17 di frivaru 1848) fu na scrittrici siciliana dû XIX sèculu. 

Nasciuta di na famigghia aristocràtica e culturalmenti attiva, gghià di picciridda, mustrau nu granni talentu pi la littiratura e la puisìa, grazzi puru a l’ambienti culturali unni criscìu. Idda fu educata ‘n manera avanzata pi l’èbbica, studiannu littiratura, filusufìa e lingui straneri.

Giuseppina si appassiunau ê idiali risurgimintali e, ntô sò travagghiu littirariu, si cunziddirau na patriotta ca sustinìa l’unificazzioni taliana e la libbirazzioni dâ Sicilia dû duminiu borbonicu. La sò puisìa è carattirizzata di nu stili rumanticu, cu temi comu l’amuri pi la patria, la libbirtà e la giustizzia suciali. Tra li sò òpiri cchiù canusciuti c’è *Liriche*, na raccolta di puisìi pubbricata ntô 1846, unni esprimi nu senzu funnutu di appartenenza â terra siciliana e nu disideriu di riscattu suciali e puliticu.

Idda fu puru ‘n cuntattu cu àutri ntillittuali e littirati dû sò tempu, comu Francesco Paolo Perez e Micheli Amari, ca nfluinzaru lu sò pinseru e la sò scrittura. La sò puisìia, spissu, riflitti li speranze e li lutti di nu pòpulu ca luttava pi l’indipinnenza.

Murìu picciotta, a sulu 26 anni, forsi pi n'aneurisma, lassannu nu patrimoniu littirariu ca, puru siddu nun estinsu, è di granni valuri stòricu e culturali. La sò òpira resta na testimunianza mpurtanti dû ròlu dî fìmmini ntô Risurgimentu e ntâ littiratura siciliana dû XIX sèculu.

Catigurìa:Nasciuti ntô 1822
Catigurìa:Muruti ntô 1848
Catigurìa:Littirati siciliani
Richard Estes

**Richard Estes** (natu 14 di maiu 1932, Kewanee, Illinois) è nu pitturi miricanu.

Estes crea i so pitturi a partiri di li fotografìi ca scatta. Li so pitturi sù spissu paisaggi urbani riflessivi, inanimati e geomètrici. Fu unu di li funnaturi dû muvimentu fotorrealista di la fini di li anni 1960.

Catigurìa:Nasciuti ntô 1932
Catigurìa:Pittura statunitensi
Statua dâ Libbirtà

La **Statua dâ Libbirtà**, ufficialmenti canusciuta comu **Libertà ca illumina lu Munnu**, è nu sìmmulu di libbirtà, affettu e spiranza, situata a New York, Stati Uniti. La statua fu dunata dâ Francia ê Stati Uniti pi cilibbrari l'amicizia tra li dui paisi e pi cummemurari lu centenariu di l'Innipinnenza miricana.

## Storia e criazzioni

La statua fu disignata dû sculturi francisi Frédéric Auguste Bartholdi, mentri lu ncigneri Gustave Eiffel (famusu pâ turri ca porta lu sò nomu) era puru mpignatu ntê strutturi nterni di mitaḍḍu. Lu pruggettu accuminciò ntô 1865 e la statua fu cumplitata e dunata ê Stati Uniti ntô 1886. Fu eriggiuta ntâ l'Isula dâ Libbirtà, ntâ stampa di Manhattan. Mustra na fijura fimminili ca susi na torcia nta na manu e havi na tavula nta l'autra, supra cui è ncisa la data dû 4 di giugnettu 1776, ca si rifirisci ô jornu di l'Innipinnenza.

## Discrizzioni

Autizza circa 93 metri, cumprisi lu piedistallu, la statua è fatta di ferru e pesa circa 205 tunnillati. La fijura dâ fìmmina, ca porta na tùnica, simmulizza la libbirtati, mentri la torcia rapprisenta la luci dâ libbirtati ca guida e ispira. Lu disignu dâ statua era nnuvativu pi l'èbbica, pruggittatu pi risistiri ê venti forti e ê difficultà ambientali.

## Significatu e Simmulismu

La Statua dâ Libbirtà è nu sìmmulu di spiranza e libbirtà pi miliuna di mmigrati ca arrivanu ntâ Mèrica attraversu lu portu di New York. Ancora oggi, rapprisenta n’emblema di l’accettazzioni e di na nazziuni funnata supra li valuri dimucràtici. Ntô 1924, la statua fu numinata Monumentu Nazziunali e ntô 1984 fu misa ntâ lista dû Patrimoniu Munniali di l'UNESCO.

## Rinnovamentu e cunsirvazzioni

Duranti l'anni dâ sò esistenza, la Statua dâ Libbirtà subìu diversi upirazzioni di ristàuru, tra cui nu granni cumplitamentu ntô 1986, 'n occasioni dû cintinariu dâ sò naugurazzioni. Ogni annu, miliuni di turisti vìsitunu la statua, facennula divintari una di l'attrazzioni cchiù icònichi e arricanuscibbili dô munnu.

Catigurìa:Stati Uniti
Catigurìa:Munumenta
Fort-de-France

**Fort-de-France** è la capitali dâ Martinica, nu dipartimentu francisi d'oltrimari ntê Caraibbi. 

Situatu ntâ costa uccidintali, è lu portu principali e lu centru ecunòmicu di l'ìsula. Funnatu ntô 1638, si sviluppau partennu dû *Forti Saint-Louis*, ca si pò visitari ancora oggi. 

La città è canusciuta pâ *Bibbliuteca Schoelcher*, la *Cattidrali di Saint-Louis* e li so mircati vivaci. 

Lu clima è tropicali, cu timpiraturi càudi tuttu l'annu. 

Fort-de-France havi na pupulazzioni multiètnica e na cultura nfruinzata dâ Francia, di l'Àfrica e dî Caraibi. Lu turismu e lu cummerciu sunu li pilastri di l'ecunumìa lucali.

Catigurìa:Francia
Catigurìa:Martinica
L'acqua e lu sali

**L'acqua e lu sali** è nu cuntu chi fa parti dâ ricota di Giuseppi Pitrè:  *[[Fàuli, nueddi e cunti pupulari siciliani]]*, cumprinnuta di quattru vuluma chi 'n turnu fannu parti dî vinticincu vuluma dâ *[[Biblioteca delle tradizioni popolari siciliane]]*.

E' lu cuntu dècimu dû primu vulumi.
Hiro Matsushita

**Hiro Matsushita** (Nishinomiya, 14 di marzu 1961) è n'omu d'affari giappunisi e ex pilota di cursi. È lu niputi di Kōnosuke Matsushita, lu funnaturi di Panasonic. Ntô 1989, Matsushita vincìu lu Campiunatu Atlànticu Toyota (Pacìficu), addivintannu lu primu e sulu pilota giappunisi a farilu Fu puru lu primu pilota giappunisi a curriri ntâ l'Indy 500.

Puru si era lu niputi dû funnaturi di Panasonic, rifiutò di èssiri etichettatu comu nu picciriḍḍu riccu ca putìa accattari la strata nna qualegghiè cosa. Iḍḍu mmeci travagghiàu dû funnu, accuminciannu la sò carrera ntê motociclisti ntô sò paisi tra lu 1977 e lu 1980, prima di passari a quattru roti. Si ritiràu dî cursi di Motocross addivintannu Campiuni ntâ riggiuni dû Kansai ntô 1980 a l'età di 19 anni.

Ntô 1987, Matsushita accuminciàu a curriri li Formula Ford - la Classi A dî cursi automobbilìstichi - L'annu doppu, travagghiàu cu Jim Downing nna na màchina Camel Lights e si assicuràu lu secunnu postu ntâ classi ntê 24 uri di Daytona e lu terzu postu ntê 12 uri di Sebring. Ntô 1989, Matsushita trasìu senza paura ntâ seri di Fòrmula Atlanticu e, â fini di ḍḍu annu, avìa rivinnicatu quattru vittori e lu campiunatu Toyota Atlanticu (divisiuni dû Pacìficu) cû margini di punti cchiù granni di tutti li tempi. Poi pruvau la Fòrmula Pacìfica ntâ Nova Zilanna e addivintau lu primu pilota giappunisi a vinciri la pristìggiusa Lady Wigram Trophy Race.

Matsushita è puru n'omu d'affari di successu e prupietà la Matsushita International Corp., na cumpagnìa spicializzata nna l'immòbili, li finanzi e l'assicurazioni. Chista cumpagnia è di prupietà di Swift Engineering, n’azienda di ncigniria miricana ca custruisci sistemi autònumi, elicotteri, suttamarini, navi spazziali, veiculi di terra, rubbòtica e parti cumposti. Swift era canusciuta pi la pruduzzioni di màchini di cursa pi varî serii di cursa a roti aperti comu la Formula Ford, la Formula Atlantic, la Champ Car World Series e la Formula Nippon.

## Vuci currilati

Matsushita, Hiro
Matsushita, Hiro
Matsushita, Hiro
Panasonic

**Panasonic** è na cumpagnìa giappunisi multinazziunali di elittronica, cu sedi a Osaka, Giappuni. Fu funnata ntô 1918 comu "Opiri di pruduzzioni di articoli elèttrici Matsushita" a Osaka di Kōnosuke Matsushita. Ntô 1935, fu ncorpurata e chiamata "Matsushita Electric Industrial Co., Ltd". Ntô 2008 canciau lu nomu 'n "Panasonic Corporation". Ntô 2022, addivintò na sucità participanti e fu richiamata.

## External links
*holdings.panasonic (corporate) 
*
Kōnosuke Matsushita

**Kōnosuke Matsushita** (Wakayama, 27 nuvèmmiru 1894 - Osaka, 27 aprili 1989) fu nu nnustriali giappunisi ca funnò Panasonic, la cchiù granni cumpagnìa giappunisi di cunzumu elittronica. Matsushita è chiamatu "Diu dâ Gistioni" nnô Giappuni.

## Nuti


## Lijami di fora

*PHP INTERFACE – PHP Institute, Inc's Official Website
*Konosuke Matsushita.com, – Konosuke Matsushita Official Website by PHP Institute, Inc. 
*Matsushita Memorial Library – Located in PHP Institute, Inc.'s building in Kyoto, Japan.
*The Founder, Konosuke Matsushita by Panasonic
*Panasonic Museum – Konosuke Matsushita Museum 
*The Matsushita Institute of Government and Management 

Matsushita, Konosuke
Matsushita, Konosuke
Matsushita, Konosuke
Matsushita, Konosuke
Swift Engineering

**Swift Engineering** è n’azienda di ncigniria miricana ca custruisci Sistemi autònomi, elicotteri, suttamarini, navi spazziali, veiculi di terra, rubbòtichi e parti cumposti. Lu prisidenti e lu CEO sunnu Hiro Matsushita, n'ex pilota di màchini di cursa e niputi dû funnaturi di Panasonic, Kōnosuke Matsushita.

## Storia
Swift Engineering fu funnata ntô 1983 di David Bruns, Alex Cross, R K. Smith, e Paul White cû nomu di "Machini di cursa viloci". La sò prima màchina, la DB-1, fu na Formula Ford ca vincìu lu SCCA Campiunatu Nazziunali ntâ sò gara di debuttu. La sò prima màchina, la DB-1, fu na Formula Ford ca vincìu lu SCCA Campiunatu Nazziunali ntâ sò gara di debuttu. La cumpagnia poi custruìu màchini pi Sport 2000, Fòrmula Ford 2000, Fòrmula Atlàntica e CART. Lu telaiu Swift vincìu lu Campiunatu Atlànticu dû 1989 ô 1992 e British Formula Renault ntô 1990.

Ntô 1991, la Swift fu accattata di l'esecutivu di [Panasonic] e ex pilota di cursi di Indycar Hiro Matsushita. Ntô 2000, Swift Engineering accuminciò a dari sirvizzi di sviluppu di prudutti ntigrati verticalmenti e multidisciplinari comu pruggettazziuni, sviluppu, ncigniria, test e produzziuni rapida di protòtipi, dimostraturi e artìculi di pri-produzziuni.

## Nuti


## Lijami di fora

* NASA
* The Bridge
* Forbes Japan

Swift Engineering
Swift Xi

**Swift Xi** è na sucità giappunisi dâ cumpagnia miricana di ncigniria ariuspazziali, Swift Engineering funnata ntô 2018. Lu quartieri ginirali s'attrova a Kobe, Giappuni.

## Squadra di amministrazzioni
Lu presidenti e amministraturi ecunòmicu dâ cumpagnìa è n'ex pilota di màchini di cursa Hiro Matsushita. 

## Nuti


## Lijami di fora
* Swift Xi Inc (Official website)
* Forbes Japan

Swift Xi
James Rosenquist

**James Albert Rosenquist** (Grand Forks, Dakota dû Nord, 9 di nuvèmmiru 1933 - Nova York, 31 di marzu 2017) fu un pitturi miricanu, unu dî piunieri di Pop art.

Li sò òpiri sunnu spissu paragunati a chiddi di àutri figuri mpurtanti di Pop art, comu Andy Warhol e Roy Lichtenstein, ma sunnu ùnici pi la manera in cui mpiegunu elimenti di surrialismu, usannu frammenti di pubblicità.

Una dî sò òpiri principali è "Pruvulazzu dû tempu" (1992), unu dî murali cchiù granni mai fatti, misurannu 2 metri d'autizza e 10 metri di lunghizza.

Catigurìa:Nasciuti ntô 1933
Catigurìa:Muruti ntô 2017
Catigurìa:Pittura statunitensi
Muntagna Pelée

La **Muntagna Pelée** è nu vurcanu attivu chi s'attrova nta l'ìsula di Martinica, nti l'arcipèlagu di l'Antilli. È unu dî vulcani cchiù famusi dû munnu pi via dâ sò eruzzioni catastrofica dû 1902, chi distruggìu cumplitamenti la cità di Saint-Pierre, causannu la morti di circa 30.000 pirsuni.  

## Giugrafìa e Carattirìstichi
La Muntagna Pelée acchiana nzinu a na autizza di 1.397 metri supra lu liveddu dû mari e domina lu paisaggiu dâ parti sittintriunali dâ Martinica. Lu vurcanu è carattirizzatu di nu cunu vulcanicu cu na caldera furmata grazzi all'eruzzioni esplusivi passati. Lu nomu "Pelée" veni dû francisi e signìfica "calvu", rifirènnusi â sò apparenza nuda e senza viggitazzioni nta certi parti dâ sò supirfici.  

## Stòria Giulòggica
La Muntagna Pelée è nu vulcanu di tipu stratuvulcanu, furmatu nta nu pirìudu di attivitati vulcanica ca accuminciau cchiù di 400.000 anni fa. L'eruzzioni dû vulcanu sunnu carattirizzati di na granni esplusivitati, cu la furmazzioni di nubi ardenti (chjamati "culati piroclastichi") chi scìnninu rapidamenti versu li zoni abbassati, distruggennu tuttu chiddu chi tròvanu ô sò passaggiu.  

## L'Eruzzioni dû 1902
L'eruzzioni cchiù famusa dâ Muntagna Pelée accuminciau nta l'aprili dû 1902 e righiunìu lu sò apici lu 8 di maiu dû stissu annu. Na nùbbula ardenti, cumposta di gas, cìnniri e frammenti di roccia, scinniu dû vulcanu cu na vilucità di cchiù di 100 km/h, distruggennu tuttu nto sò passaggiu. La cità di Saint-Pierre, chi s'attrova a sulu 6 km dû vulcanu, fu cumplettamenti rasa â sò strata. Solu dui pirsuni si salvaru di sta catàstrofi.  

Dopu l'eruzzioni dû 1902, lu vulcanu cuntinuau a èssiri attivu pi diversi anni, cu n'àutra eruzzioni significativa ntô 1929. Oi, la Muntagna Pelée è cuntinuamenti monitorata pi priveniri futuri disastri.  

## Flora e Fauna
Malgradu l'attivitati vulcanica, li fianchi dâ Muntagna Pelée sunnu ricchi di vegetazzioni, grazzi ô clima tropicali di Martinica. Si pò truvari na granni varietà di chianti e àrvuli, comu li felci, li parmi e l'orchidei. La fauna è rapprisintata di diversi specii d'aceddi, nzetti e mammìfiri.

## Turismu
La Muntagna Pelée è na distinazzioni turìstica pupulari pi chiddi chi visitanu Martinica. Li visitaturi ponnu fari escursioni nzinu â cima dû vulcanu, unni si pò ammirari lu cratiri e na vista mpressionanti di l'ìsula. Esistunu diversi sentieri pi l'ascinsioni, ma è nicissariu èssiri accumpagnati di na guida spicializzata pi via dî cunnizzioni pussibbirmenti piriculusi.  

Catigurìa:Martinica
Catigurìa:Vurcani